
Modelleringen af arbejdsmarkedet i betaversionen af MAKRO er primætt rettet 
mod beskrivelse af bevægelser i beskæftigelsen og omfatter ikke detaljeret model- 
lering af bevægelser imellem socioøkonomiske grupper. MAKRO har imidlettid 
behov for at kunne fordele eksempelvis en stigning i beskæftigelsen ved stød til 
modellen på personer, der kommer fra henholdsvis ledighed og uden for arbejds- 
styrken. 


Indeværende notat beskriver de forudsatte sammenhænge mellem på den ene side 
ændringer i beskæftigelsen og på den anden side ledigheden samt arbejdsstyrken 
(samt bevægelser i undergrupper herunder) i betaversionen af MAKRO. Disse 
sammenhænge er baseret på simple estimationer af sammenhænge mellem æn- 
dringer i Finansministeriets beskæftigelsesgab og øvrige arbejdsmarkedsgab, jf. også 
boks 1 nedenfor. Resultatet af disse estimationer samt den ”fordelingsnøgle” ved æn- 
dringer i beskæftigelsen, som anvendes i betaversionen af MAKRO, fremgår af ta- 
bel 1 nedenfor. 


De separate estimater for de forskellige grupper er ikke fuldt konsistente. Således 
summer eksempelvis ændringen i ledigheden og personer uden for arbejdsstyrken 
ikke præcist til den samlede beskæftigelsesvirkning. Fordelingsnøglen i betaversio- 
nen af MAKRO afviger derfor en smule fra estimaterne. Konkret tilpasses estima- 
terne for de forskellige grupper proportionalt, således at relevante summer stem- 
mer. 


Det bemærkes, at sammenhængen i tabel 1 er baseret på estimationer af simple 
sammenhænge mellem Finansministeriets gab for de forskellige grupper. Således 
er sammenhængene som udgangspunkt rettet mod fordeling af konjunkturelle be- 
vægelser i beskæftigelsen. I forbindelse med stød i modellen, hvor den strukturelle 
beskæftigelse påvirkes, kan det være relevant, at modelbrugeren specificerer en an- 
den fordeling af de resulterende ændringer i den faktiske beskæftigelse på hen- 
holdsvis ledige og uden for arbejdsstyrken. 


Derudover bemærkes, at sammenhængene i tabel 1 vil blive efterset og konsolide- 
ret i implementeringsfasen af MAKRO-projektet. 





1 I sådanne sammenhænge vil den relevante fordeling kunne afhænge af, hvad baggrunden for ændringen i 
den strukturelle beskæftigelse er (herunder om det eksempelvis skyldes øget incitament til beskæftigelse for 
specifikke grupper såsom dagpengemodtagere, folkepensionister, studerende eller en andre). 

Tabel 1 
Estimationsresultater og forudsat fordelingsnøgle, ændring i beskæftigelsen på 1.000 personer 


Fordelingsnøgle i 


ESUmater: betaversion af MAKRO 
1. Ændring i beskæftigelsen (givet) 1.000 1.000 
- heraf beskæftigede studerende” 22 211 
- heraf aktiverede dagpengemodtagere i støttet beskæftigelse Sili -31 
- heraf øvrige (primært ordinært beskæftigede) 820 
2. Ændring i nettoledighed -512*** -508 
3. Ændring i uden for (netto)arbejdsstyrken -495*** -492 
- heraf studerende uden for arbejdsstyrken -256*** -283 
- heraf passive kontanthjælpsmodtagere -118*** -130 
- heraf aktiverede uden for arbejdsstyrken” 71 -78 
- heraf ledighedsydelse 0a -11 
- heraf beskæftigede sygedagpengemodtagere 12 13 
- heraf sygedagpengemodtagere uden for arbejdsstyrken 1655 18 
- heraf øvrige uden for arbejdsstyrken -21 
4. Resulterende ændring i bruttoledighed? -617 
1) Ekskl. aktiverede dagpengemodtagere i støttet beskæftigelse. 
2) Ændring i bruttoledighed udgøres af ændringen i nettoledigheden plus ændringen i aktiverede 


dagpengemodtagere i støttet beskæftigelse plus ændringen i aktiverede uden for arbejdsstyrken. 

Anm.: Ændringen i visse grupper fordeles på undergrupper proportionalt med undergruppernes størrelse. Dette 
gælder fx fordelingen af nettoledigheden på bl.a. dagpengeledige, integrationsydelsesmodtagere og 
kontanthjælpsmodtagere. 

Kilde: Egne beregninger. 


Fordelingsnøglen i tabel 1 tilsiger, at en konjunkturel beskæftigelsesstigning på 
1.000 personer typisk hænger sammen med 212 flere studerende med studiejob, 
31 færre aktiverede dagpengemodtagere i støttet beskæftigelse, og så øvrige 820, 
som hovedsageligt udgøres af ordinært beskæftigede. 


Modstykket til de 1.000 flere beskæftigede er 508 færre (netto)ledige samt 492 
færre uden for (netto)arbejdsstyrken. Af de 492 færre uden for arbejdsstyrken kan 
størstedelen tilskrives 283 færre studerende uden for arbejdsstyrken, 130 færre 
passive kontanthjælpsmodtagere og 78 færre aktiverede uden for arbejdsstyrken. 


Det bemærkes, at deri MAKRO ikke er indlagt endogene (konjunkturelle) bevæ- 
gelser i omfanget af udenlandsk arbejdskraft, og at udenlandsk arbejdskraft ikke 
indgår i særlig grad i Finansministeriets konjunkturgab, som estimaterne bag for- 
delingsnøglen er baseret på (udenlandsk arbejdskraft indgår i både den strukturelle 
beskæftigelse og arbejdsstyrke). 

Boks 1 
Simple estimationer af sammenhænge mellem beskæftigelsesgabet og andre arbejdsmarkedsgab 


De relevante undergab (dvs. for overførselsgrupper, som vurderes at være konjunkturafhængige) regresseres på 
beskæftigelsesgabet. Den relevante parameter er £4, som beskriver sammenhængen mellem undergabet, xf og 
beskæftigelsesgabet, Qf. 


xE = PaQE +E: 


Estimationen foretages uden et konstantled, idet der ikke bør være konstante forskelle mellem gab over en hel kon- 
junkturcykel. 


Estimationerne er baseret på gab i årene1985 til 2017. 


Det bemærkes, at i estimationen af sammenhængen mellem beskæftigelsesgabet og gabet i aktiverede uden for 
arbejdsstyrken foretages en korrektion af serien for de aktiverede dagpengemodtagere uden for arbejdsstyrken. Det 
skyldes, at denne gruppe indeholder aktiverede dagpengemodtagere i støttet beskæftigelse, som både er en del af 
beskæftigelsen og en del af personer uden for arbejdsstyrken. Estimationen vedrører således sammenhængen mel- 
lem gabet i beskæftigelsen og gabet i aktiverede uden for arbejdsstyrken ekskl. aktiverede dagpengemodtagere i 
støttet beskæftigelse. 


